डीएलएफ का शेयर 52 सप्ताह के निचले स्तर पर  
भारतीय प्रतिस्पर्धा आयोग द्वारा डीएलएफ पर कल 630 करोड़ रुपये का जुर्माना लगाए जाने के बाद उसका शेयर 52 सप्ताह के निचले स्तर पर आ गया।
भारतीय प्रतिस्पर्धा आयोग द्वारा रियल्टी क्षेत्र की प्रमुख कंपनी डीएलएफ पर कल 630 करोड़ रुपये का जुर्माना लगाए जाने के बाद उसका शेयर 52 सप्ताह के निचले स्तर पर आ गया। बाजार में अपनी मजबूत स्थिति का दुरुपयोग करने पर डीएलएफ पर यह जुर्माना लगाया गया है। कंपनी का शेयर आज शुरुआती कारोबार में पांच प्रतिशत गिरकर 52 सप्ताह के निचले स्तर पर आ गया है।  बंबई शेयर बाजार में कमजोर शुरुआत के बाद कंपनी का शेयर पांच प्रतिशत की गिरावट के साथ 179.50 रुपये पर आ गया। यह इसका पिछले एक साल का निचला स्तर है। नेशनल स्टॉक एक्सचेंज में भी कंपनी के शेयरों में मुनाफावसूली का जोर दिखाई दिया। एनएसई में डीएलएफ का शेयर 4.92 प्रतिशत की गिरावट के साथ 52 सप्ताह के निचने स्तर 179.55 रुपये पर आ गया। कल के सत्र में डीएलएफ का शेयर छह प्रतिशत की गिरावट के साथ बंद हुआ था।